《青骢白马》
明代·李攀龙

青骢踯躅八尺强，黄金络头丝作缰。
可怜白马如人长，着地徘徊自生光。
青骢白马冶游郎，劳君下都看三阳。
可怜白马逐青骢，石桥柏梁五湖东。
青骢白马六萌车，可怜今夜宿谁家。
借问窈窕西曲娘，白马青骢去无常。
借问窈窕西曲女，石城莫愁凭寄语。
齐唱可怜泪沾裳，可怜三声忘故乡。

作者简介：李攀龙（1514—1570）字于鳞，号沧溟，汉族，历城（今山东济南）人。明代著名文学家。继“前七子”之后，与谢榛、王世贞等倡导文学复古运动，为“后七子”的领袖人物，被尊为“宗工巨匠”。主盟文坛20余年，其影响及于清初。